S-5365/2019

Dómur

Mál þetta, sem dómtekið var 26. febrúar 2020, var höfðað með ákæru, útgefinni af lögreglustjóranum á höfuðborgarsvæðinu 8. október 2019, á hendur: „B-kk-þgf L-kk-þgf D-kk-þgf, kt. […], […], […] fyrir eftirgreind hegningar, fíkniefna og umferðarlagabrot:

I.

Hegningar og fíkniefnalagabrot:

1. [...]

2. [...]

3. Þjófnað og fíkniefnalagabrot, með því að hafa sunnudaginn 21. október 2018 í Reykjavík stolið mat, snyrtivöru og farsímavörum að samtals söluandvirði 24.100 krónur úr verslun Hagkaups í Skeifunni og fyrir að hafa á sama tíma haft í vörslum sínum 10,83 g af amfetamíni, 0,20 g af ecstasy (MDMA) og 2,46 g af kókaíni sem lögregla fann við leit og lagði hald á.

4. Þjófnað, með því að hafa miðvikudaginn 24. október 2018 í Kópavogi stolið eftirtöldum vörum úr eftirfarandi verslunum í Smáralind: a. Peysu úr verslun 66 gráður norður að söluandvirði 10.500 krónur. b. Skyrtum, jökkum, buxum og nærfatnaði úr versluninni Dressmann að samtals söluandvirði 65.970 krónur. c. Buxum úr versluninni Zara að söluandvirði 3.495 krónur.

5. [...]

6. […]

7. [Þ]jófnað, með því að hafa sunnudaginn 7. apríl 2019 í Reykjavík stolið eftirfarandi vörum úr eftirfarandi verslunum í Kringlunni: a. Buxum og bol úr Gallerí Sautján að samtals söluandvirði 27.990 krónur. b. Peysu úr Útilíf að söluandvirði 15.990 krónur.

8. Þjófnað, með því að hafa laugardaginn 9. [febrúar] 2019 á Akranesi stolið vettlingum, húfu, fæðubótaefni og hleðslutæki að samtals söluandvirði 12.530 krónur úr verslun N1 við Þjóðbraut.

Teljast brot í 1., 2., 3., 4., 6., 7. og 8. lið öll varða við 1. mgr. 244. gr. almennra hegningarlaga nr. 19/1940 auk þess sem brot í 6. lið telst varða við 1. mgr. 20. gr. sömu laga og brot í 3. lið við 2. gr., sbr. 5. gr. og 6. gr. laga um ávana og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana og fíkniefni og önnur eftirlitsskyld efni nr. 233/2001, sbr. reglugerð nr. 848/2002 og auglýsingu nr. 232/2001. Þá telst brot í 5. lið varða við 1. mgr. 259. gr. nefndra hegningarlaga.

II.

Umferðar og fíkniefnalagabrot, með því að hafa:

9. Mánudaginn 11. júní 2018 í Reykjavík ekið bifreiðinni […] óhæfur og ófær um að stjórna henni örugglega vegna áhrifa ávana og fíkniefna og deyfandi lyfja (í blóði mældist alprazólam 34 ng/ml, amfetamín 210 ng/ml, kókaín 20 ng/ml, MDMA 150 ng/ml og tetrahýdrókannabínól 2,5 ng/ml) um Geirsgötu uns lögregla stöðvaði aksturinn og á sama tíma haft í vörslum sínum 0,37 g af maríhúana sem lögregla fann við leit og lagði hald á.

10. Laugardaginn 30. júní 2018 í Hafnarfirði ekið bifreiðinni […] óhæfur um að stjórna henni örugglega vegna áhrifa ávana og fíkniefna og deyfandi lyfja (í blóði mældist alprazólam 18 ng/ml, amfetamín 95 ng/ml, brómazepam 45 ng/ml, kókaín 40 ng/ml, MDMA 70 ng/ml og tetrahýdrókannabínól 1,9 ng/ml) suður Reykjanesbraut uns lögregla stöðvaði aksturinn.

11. Fimmtudaginn 5. júlí 2018 í Reykjavík haft í vörslum sínum 1,20 g af kókaíni og 13 stykki ecstasy töflur (MDMA) sem lögregla fann við leit á ákærða við Dragaveg og lagði hald á.

12. [Mánu]daginn [17.] september 2018 í Reykjanesbæ ekið bifreiðinni […] sviptur ökurétti og óhæfur um að stjórna henni örugglega vegna áhrifa ávana og fíkniefna (í blóði mældist amfetamín 35 ng/ml, kókaín 25 ng/ml, MDMA 55 ng/ml og tetrahýdrókannabínól 1,1 ng/ml) um Tjarnarbraut uns lögregla stöðvaði aksturinn og í kjölfarið neitað að veita atbeina sinn við rannsókn málsins er hann neitaði að gefa munnvatns og þvagsýni á lögreglustöð og á sama tíma haft í vörslum sínum 0,91 g af maríhúana sem lögregla fann við leit og lagði hald á.

13. Sunnudaginn 4. nóvember 2018 í Reykjavík haft í vörslum sínum 0,53 g af maríhúana sem lögregla fann við leit í bifreiðinni […] skammt frá Básbryggju og lagði hald á.

14. Miðvikudaginn 24. október 2018 í Reykjavík haft í vörslum sínum 1.70 g af kókaíni og 4.24 g af maríhúana sem lögregla fann við leit í bifreiðinni […] við Vesturberg og lagði hald á.

15. Miðvikudaginn 10. apríl 2019 í Reykjavík haft í vörslum sínum 1,17 g af maríhúana sem lögregla fann við leit á ákærða skammt við söluturninn Drekann á Grettisgötu og lagði hald á.

16. Fimmtudaginn 25. apríl 2019 í Reykjavík ekið bifreiðinni […] sviptur ökurétti og óhæfur um að stjórna henni örugglega vegna áhrifa ávana og fíkniefna (í blóði mældist amfetamín 115 ng/ml, kókaín 150 ng/ml, MDMA 265 ng/ml og tetrahýdrókannabínól 2,2 ng/ml) um Skipholt uns hann lagði bifreiðinni við Skipholt 50 F og lögregla hafði síðar afskipti af honum.

Teljast brot í 9., 10., 12. og 16. lið öll varða við 1. mgr., sbr. 2. mgr. 45. gr. a. auk þess sem brot í 9. og 10. lið teljast varða við 1. mgr., sbr. 2. mgr., 44. gr. og brot í 12. og 16. lið við 1. mgr. 48. gr. auk þess sem brot í 12. lið telst einnig varða við 3. mgr., sbr. 2. mgr. 47. gr., allt sbr. 1. mgr. 100. gr. umferðarlaga nr. 50/1987. Auk þess teljast brot í 9., 11. og 12. lið, ásamt brotum í 13., 14. og 15. lið varða við 2. gr., sbr. 5. gr. og 6. gr. laga um ávana og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana og fíkniefni og önnur eftirlitsskyld efni nr. 233/2001, sbr. reglugerð nr. 848/2002 og auglýsingu nr. 232/2001.

Þess er krafist að ákærði verði dæmdur til refsingar, til greiðslu alls sakarkostnaðar og til sviptingar ökuréttar skv. 101. gr. og 102. gr. nefndra umferðarlaga, sbr. 25. gr. laga nr. 44/1993 og 18. gr. laga nr. 66/2006. Jafnframt er þess krafist að ákærði verði dæmdur til að sæta upptöku á framangreindum fíkniefnum samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Einkaréttarkröfur:

[...]“

Við upphaf aðalmeðferðar var af hálfu ákæruvaldsins fallið frá 1., 2., 5. og 6. ákærulið. Í samræmi við það var einnig fallið frá bótakröfu vegna 2. ákæruliðar. Þá breytti ákærði afstöðu sinni til 4. og 7. ákæruliðar og játaði sök hvað þá varðar.

Dómari málsins fékk því úthlutað 2. janúar sl. en hafði fram að því ekki haft nein afskipti af meðferð þess.

I

Ákærði hefur skýlaust játað þá háttsemi sem honum er gefin að sök í ákæru .

Játning ákærða fær fulla stoð í gögnum málsins.

Brot ákærða samkvæmt 9., 10., 12. og

16 ákærulið framdi hann áður en ný umferðarlög nr. 77/2019 tóku gildi þann 1. janúar sl. Samkvæmt 1. mgr. 2. gr. almennra hegningarlaga nr. 19/1940 skal, h afi refsilöggjöf breyst frá því verknaður var framinn og til þess er dómur gengur, dæma eftir nýrri lögum bæði um refsinæmi verknaðar og refsingu. Eru þessi atriði óbreytt í nýjum lögum hvað þessi brot ákærða varðar, sbr. 50. og 58. gr. laga nr. 77/2019. Þ á hafa að mati dómsins ekki verið lögð fram fullnægjandi gögn því til staðfestingar að ákærði hafi verið sviptur ökurétti þegar þau atvik gerðust er greinir í 12. ákærulið en ákærði var sama dag og atvik gerðust og vegna þeirra, sviptur ökurétti til bráðabirgða . Verður ákærði því sýknaður af því að hafa þá brotið gegn 1. mgr. 48. gr. umferðarlaga nr. 50/1987, eins og greinir í 12. ákærulið. Með þessum athugasemdum þykir sannað með játningu ákærða og öðrum gögnum málsins að hann hafi að öðru leyti gerst sekur um þá háttsemi sem honum er þar gefinn að sök og eru brot hans þar rétt heimfærð til refsiákvæða .

II

Ákærði er fæddur í […]. Samkvæmt framlögðu sakavottorði dagsettu 2. október 2019 á ákærði að baki nokkurn sakarferil. Það sem hér skiptir máli er að ákærði gekkst undir tvær sektargerðir lögreglustjóra 28. október 2013, í báðum tilvikum vegna brots gegn lögum um ávana og fíkniefni og í annarri þeirra einnig vegna brots gegn vopnalögum nr. 16/1998. Þá gekkst ákærði einnig undir sektargerð lögreglustjóra 10. október 2016 fyrir að hafa 26. maí 2016 ekið sviptur ökurétti og undir áhrifum ávana og fíkniefna. Loks var ákærði dæmdur í 60 daga fangelsi skilorðsbundið í tvö ár með dómi héraðsdóms 19. desember 2016. Með brotum þeim sem ákærði hefur nú verið sakfelldur fyrir samkvæmt 3., 4. og 9. til 14. ákærulið hefur ákærði rofið skilorð framangreinds dóms. Ber því að taka dóminn upp og gera ákærða refsingu í einu lagi vegna beggja málanna, sbr. 60. og 77. gr. almennra hegningarlaga nr. 19/1940.

Við ákvörðun refsingar ákærða nú er litið til þess að ákærði er í annað sinn, innan ítrekunartíma í skilningi 71. gr. almennra hegningarlaga, sakfelldur fyrir að aka sviptur ökurétti og fyrir að aka undir áhrifum ávana og fíkniefna, sbr. 45. gr. a og 48. gr. umferðarlaga nr. 50/1987. Teljast þau brot því vera ítrekuð. Þá er til refsimildunar litið til þess að ákærði játaði brot sín skýlaust. Með hliðsjón af framangreindu, sakarferli ákærða að öðru leyti, dómvenju, 77. gr. almennra hegningarlaga og 8. mgr. 100. gr. umferðarlaga, þykir refsing ákærða hæfilega ákveðin fangelsi í fjóra mánuði en vegna umferðarlagabrota greiði ákærði jafnframt sekt í ríkissjóð að fjárhæð 1.280.000 krónur. Ákærði sæti fangelsi í 44 daga í stað sektarinnar verði hún ekki greidd innan fjögurra vikna frá uppkvaðningu dómsins að telja. Samkvæmt dómvenju eru ekki efni til að skilorðsbinda dæmda fangelsisrefsingu ákærða.

Ákærði er, með vísan til þeirra lagaákvæða er greinir í ákæru, sviptur ökurétti í 5 ár frá 17. september 2018 að telja en hann var þann dag sviptur ökurétti til bráðabirgða.

Með vísan til þeirra lagaákvæða er greinir í ákæru sætir ákærði upptöku á 10,83 g af amfetamíni, 5,36 g af kókaíni, 7,22 g af maríhúana og 12 töflum og 0,20 g af MDMA, en lögregla lagði halda á framangreind fíkniefni við rannsókn málsins.

Ákærði greiði málsvarnarþóknun verjanda síns S-kk-ef S-kk-ef lögmanns, 700.000 krónur, að meðtöldum virðisaukaskatti og hefur þá einnig verið tekið tillit til vinnu hans á rannsóknarstigi, og 947.520 krónur í málskostnað í samræmi við framlagt yfirlit ákæruvalds.

Af hálfu ákæruvaldsins flutti málið S-kk-nf Ó-kk-nf aðstoðarsaksóknari.

S-kvk-nf E-kvk-nf K-kvk-nf héraðsdómari kveður upp dóm þennan.

Dómsorð:

Ákærði, B-kk-nf L-kk-nf D-kk-nf, sæti fangelsi í fjóra mánuði og greiði 1.280.000 krónur í sekt til ríkissjóðs en sæti 44 daga fangelsi í stað sektarinnar verði hún ekki greidd innan fjögurra vikna frá dómsuppsögu.

Ákærði er sviptur ökurétti í 5 ár frá 17. september 2018 að telja.

Ákærði sæti upptöku á 10,83 g af amfetamíni, 5,36 g af kókaíni, 7,22 g af maríhúana og 12 töflum og 0,20 g af MDMA.

Ákærði greiði málsvarnarþóknun skipaðs verjanda síns, S-kk-ef S-kk-ef lögmanns, sem samtals eru ákveðin 700.000 krónur, og 947.520 krónur í annan sakarkostnað.

S-kvk-nf E-kvk-nf K-kvk-nf

Ákærði greiði málsvarnarþóknun skipaðs verjanda síns, S-kk-ef S-kk-ef lögmanns, sem samtals eru ákveðin 700.000 krónur, og 947.520 krónur í annan sakarkostnað.

S-kvk-nf E-kvk-nf K-kvk-nf